35. ΒΑΣΙΛΙΚΟΝ ΔΙΑΤΑΓΜΑ της 20/23 Μαρτ. 1955 Περί διαιρέσεως του Εφετείου Αθηνών εις Τμήματα και κυρώσεως του Εσωτερικού κανονισμού αυτού. Έχοντες υπ’ όψει:1)Τα άρθρ. 249 και 262 του Οργανισμού των Δικαστηρίων, 2)το άρθρ. 5 του Νόμ. 6415/934 και 3)την υπ' αριθ. 1/55 απόφασιν της Ολομελείας του Εφετείου Αθηνών "περί διαιρέσεως του Δικαστηρίου τούτου εις τμήματα και εσωτερικού κανονισμού αυτού", προτάσει του Ημετέρου επί της Δικαιοσύνης Υπουργού απεφασίσαμεν και διατάσσομεν: Α΄.Συνιστώνται παρά τω Εφετείω Αθηνών τα εξής τμήματα: 1.Ίδιον Ποινικόν Τμήμα εις ο εισάγονται αι ποινικαί υποθέσεις αι αναγόμεναι εις την προδικασίαν (ένδικα μέσα κατά βουλευμάτων κλπ.), αι κατά νόμον τοιαύται της εκτάκτου διαδικασίας και εν γένει άπασαι αι ποινικαί υποθέσεις πλην των εκδικαζομένων επ' ακροατηρίω. 2.Τέταρτον Πολιτικόν Τμήμα δια την εκδίκασιν από της 26ης Μαρτ. 1955 και εφεξής των πάσης φύσεως πολιτικών υποθέσεων. 3.Δεύτερον Τριμελές Ποινικόν Τμήμα κατά τους μήνας Απρίλιον, Μάϊον και Ιουν. 1955, προς εκδίκασιν εφέσεων κατ' αποφάσεων Πλημμελειοδικείων. Β΄.Κυρούται ο υπό της Ολομελείας του Εφετείου Αθηνών, δια της υπ' αριθ. 1/16.2.55 αποφάσεως αυτού, καταρτισθείς ειδικός κανονισμός περί του τρόπου διεξαγωγής των εργασιών του Δικαστηρίου τούτου ως εξής: α)Ποινικαί υποθέσεις:Άπασαι αύται πλην των εκδικαζομένων επ' ακροατηρίω εκδικάζονται ενιαίως παρά του ως άνω Ποινικού Τμήματος εις το οποίον εισάγονται από της 26ης Μαρτ. 1955 και εφεξής. Σελ. 162(α) ΜΗ-4 β)Αι πολιτικαί υποθέσεις, αι εισαγόμεναι προς εκδίκασιν ενώπιον του Δικαστηρίου τούτου και δη άπασαι αύται, πλην των της επομένης υπό στοιχ. γ΄ παραγράφου, εκδικάζονται παρά των τεσσάρων πολιτικών τμημάτων, ων αι συνεδριάσεις ορίζονται του μεν πρώτου εκάστην Τρίτην, του Δευτέρου εκάστην Πέμπτην, του Τρίτου εκάστην Παρασκευήν και του Τετάρτου έκαστον Σάββατον εκάστης εβδομάδος εν τη μεγάλη αιθούση συνεδριάσεων του Εφετείου και κατά τας εξής ώρας:Δια μεν το από 23ης Απριλίου μέχρι και 25ης Οκτωβρίου εκάστου ημερολογιακού έτους χρονικόν διάστημα η 9:00΄π.μ. ώρα, δια δε το από 26ης Οκτωβρίου μέχρι και 22ας Απριλίου χρονικόν διάστημα η 9.30΄π.μ. ώρα και εν τη μεγάλη αιθούση συνεδριάσεων του Εφετείου. γ)Αι υποθέσεις Νόμ. ΒΧΗ΄ και λοιπών ειδικών ενώπιον του Προέδρου διαδικασιών, διαιρούνται και αύται εις 4 τμήματα και εκδικάζονται κατά τας ιδίας ως άνω ημέρας των πολιτικών συνεδριάσεων εκάστου Τμήματος και ώραν 11 π.μ. Ο παρών κανονισμός θέλει υποβληθή εις το Υπουργείον της Δικαιοσύνης προς έκδοσιν του οικείου, κατ' άρθρ. 5 Νόμ. 6415/1934 Δ/τος και θέλει τοιχοκολληθή εις το ακροατήριον του Δικαστηρίου τούτου. Εκρίθη και απεφασίσθη εν Αθήναις τη 16η Φεβρ. 1955 και εξεδόθη αυτόθι τη 21η Φεβρ. 1955. Εις τον αυτόν επί της Δικαιοσύνης Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 6.Β.γ.34-35 Εφετεία και Πρωτοδικεία 